આરસીબીનો કેપ્ટન વિરાટ કોહલી પોતે પણ આ કેચ જોઈને દંગ રહી ગયો અને બાઉન્ડ્રી તરફ દોડીને ડિવિલિયર્સને હગ કરી લીધું. એક વખત પણ તેને આ કેચ પર વિશ્વાસ ન થયો. મેચ બાદ ટ્વિટર પર વિરાટ કોહલીએ એબી ડિવિલિયર્સના આ કેચની ખૂબ જ પ્રશંસા કરી. કોહલીએ ટ્વીટ કરીને લખ્યું કે આજે મેદાન પર સ્પાઈડરમેનને જોયો.. પોતાના આ ટ્વીટ સાથે કોહલીએ ડિવિલિયર્સના કેચની તસવીર પણ શેર કરી છે. હવે ઈંગ્લેન્ડની મહિલા ક્રિકેટ ટીમની સદસ્ય ડેનેલી વોટે પણ ડિવિલિયર્સના આ કેચની ખૂબ જ પ્રશંસા કરી છે. કોહલીના ટ્વીટ પર પ્રતિક્રિયા આપતા ડેનેલી વોટે લખ્યું કે હકીકતમાં આવું જોવા નથી મળતું.